《古意》
唐代·邢象玉

家中酒新熟，园里叶初荣。伫杯欲取醉，悒然思友生。

忽闻有奇客，何姓复何名。嗜酒陶彭泽，能琴阮步兵。

何须问寒暑，径共坐山亭。举袂祛啼鸟，扬巾扫落英。

心神无俗累，歌咏有新声。新声是何曲，沧浪之水清。

作者简介：邢象玉，生平无考。明高柄《唐诗品汇》卷二收作初唐人。《全唐诗》收其《古意》诗1首，出《文苑英华》卷二〇五。